
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 515 


7 Μαΐου 2001 


ΑΠΟΦΑΣΕΙ Σ 

Αριθ.359066 

Καθορισμός των όρων, προϋποθέσεων, δικαιολογητι- 
κών και του τρόπου πληρωμής της επιχορήγησης 
της δράσης IIΑ «Επιζωοτιολογική διερεύνηση και κα¬ 
ταπολέμηση της βαρροϊκής ακαρίασης» της αριθ. 
394976/ 17.10.2000 Κ.Υ.Α., στα πλαίσια υλοποίησης 
του Προγράμματος Βελτίωσης της Παραγωγής και 
Εμπορίας Μελιού έτους 2001. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) της αριθ. 394976/17.10.2000 κοινής απόφασης 
Υπουργών Εθνικής Οικονομίας, Γεωργίας και Υφυ¬ 
πουργού Οικονομικών «Υλοποίηση προγράμματος βελ¬ 
τίωσης της παραγωγής και της εμπορίας του μελιού 
έτους 2001», 

β) του Ν. 1558/1985 «Κυβέρνηση και κυβερνητικά όρ¬ 
γανα» (Α 137) και ειδικότερα του άρθρου 29 Α, όπως αυ¬ 
τό προστέθηκε με το άρθρο 27 του Ν. 2081/1992 «Ρύθ¬ 
μιση του θεσμού των επιμελητηρίων», τροποποίηση δια¬ 
τάξεων του Ν. 1712/1987 «για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις» (Α 154) 
και τροποποιήθηκε με το άρθρο 1 του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες» (Α' 38), 
γ) του Ν. 2362/1995 «Περί Δημοσίου Λογιστικού» (Α' 
247), 

δ) του Καν.(ΕΚ) 1221/1997 του Συμβουλίου «περίτων 
γενικών κανόνων εφαρμογής για ενέργειες βελτίωσης 
της παραγωγής και της εμπορίας του μελιού» (Ε 173), 
ε) του Καν.(ΕΚ) 2300/1997 της Επιτροπής «περί λε¬ 
πτομερειών εφαρμογής του Καν. (ΕΚ) 1221/1997» (Ε 
319) όπως τροποποιήθηκε με τον Καν. (ΕΚ) 758/98 «για 
τροποποίηση του Καν. (ΕΚ) 2300/1997 (Ε 105), 1472/98 
(Ε94) και 2633/98 (Ε 333) της Ε.Ε., 
στ) του Καν. (ΕΟΚ) 1258/1999 «περί χρηματοδοτήσε- 
ως της Κοινής Γεωργικής Πολιτικής» (Ε 94), 
ζ) του Καν. (ΕΚ) 1663/1995 της Επιτροπής για τη θέ¬ 


σπιση των λεπτομερειών εφαρμογής του Καν. (ΕΚ) 
729/1970 του Συμβουλίου όσον αφορά τη διαδικασία 
για την εκκαθάριση των λογαριασμών του ΕΓΤΠΕ, Τμή- 
μα Εγγυήσεων (Ε 158), 

η) του Ν. 2470/1997 «Αναμόρφωση μισθολογίου προ¬ 
σωπικού της Δημόσιας Διοίκησης και άλλες συναφείς 
διατάξεις» (Α' 40), 

θ) του Ν. 2685/1999 «Κάλυψη δαπανών μετακινουμέ- 
νων υπαλλήλων εντός και εκτός Επικράτειας και άλλες 
διατάξεις» (Α' 35). 

2. Το Εθνικό Πρόγραμμα βελτίωσης της παραγωγής 
και εμπορίας του μελιού έτους 2001, που υποβλήθηκε 
από τη χώρα μας στην ΕΕ για έγκριση και την αριθ. Ε 
(2000) 2019 τελικό/ 19.7.2000 απόφαση της Ευρωπαϊ¬ 
κής Επιτροπής, με την οποία εγκρίθηκε το παραπάνω 
πρόγραμμα. 

3 .Το γεγονός ότι από τις διατάξεις της παρούσας προ- 
καλείται δαπάνη σε βάρος του τακτικού προϋπολογι¬ 
σμού μέχρι 200 εκατ. δρχ., που έχει εγκριθεί για την 
Ενέργεια II της αρ. 394976/17.10.2000 (ΦΕΚ 
1328/Β/2000) ΚΥΑ και είναι εγγεγραμμένη στον ΚΑΕ 
5423 «Δαπάνες ΕΓΤΠΕ-Εγγυήσεις» του Υπουργείου Γε- 
ωργίας, με ισόποση μεταφορά στον ΚΑΕ 2122 (κάλυψη 
ελλείμματος ΕΛΕΓΕΠ), αποφασίζουμε: 

Καθορίζουμε τους όρους, τις προϋποθέσεις, τους 
ελέγχους, τα δικαιολογητικά και τη διαδικασία επιχορή¬ 
γησης της δράσης: 

ΙΙΑ. Επιζωοτιολογική διερεύνηση και καταπολέμηση 
της Βαρρόα, στα πλαίσια υλοποίησης της αρ. 394976/ 
17.10.2000 ΚΥΑ ως ακολούθως: 

1. Περιγραφή της Δράσης 

α. Ιστορικό - Σκοπός 

Το παρόν Πρόγραμμα αποτελεί συνέχεια της εφαρ¬ 
μογής του Προγράμματος Επιζωοτιολογικής Διερεύνη- 
σηςτης Βαρροϊκής Ακαρίασης που εφαρμόστηκε κατά 
το 1999-2000 από 38 συνολικά εποχιακούς Κτηνιάτρους 
που προσλήφθηκαν σε 31 Κτηνιατρικές Υπηρεσίες. 
Σύμφωνα με τα υφιστάμενα στοιχεία κατά την εφαρμο¬ 
γή του καταγράφηκαν και εξετάστηκαν συνολικά 2.202 
μελισσοκόμοι που κατέχουν 231.434 κυψέλες, δηλαδή 

περίπου το 20-25% του συνολικού μελισσοκομικού κε¬ 
φαλαίου της χώρας. 

Σκοπόςτου παρόντος Προγράμματος είναι η συνέχιση 
της καταγραφής της επιζωοτιολογικής κατάστασης της 
χώρας για τη Βαρροϊκή Ακαρίαση και κατά το έτος 2001 
και η εφαρμογή μέτρων καταπολέμησης της ασθένειας 
με συστηματικό και οργανωμένο τρόπο. Η εφαρμογή 
του θα γίνει από το σύνολο των Δ/νσεων Κτηνιατρικής 
της χώρας ανεξάρτητα αν θα προσλάβουν κτηνιατρικό 
προσωπικό. 

Για τις τεχνικές λεπτομέρειες εφαρμογής η Δ/νση 
Υγείας των Ζώωντου Υπ. Γ εωργίας ενημερώνει με εγκυ¬ 
κλίους της τους φορείς του Προγράμματος. 

Το ύψος της διατιθέμενης πίστωσης ανέρχεται στο 
ποσό των 400 εκατ. δρχ. 

Για την εξυπηρέτηση του Προγράμματος για το 2001 
θα προσληφθούν 35 Κτηνίατροι με σύμβαση εργασίας 
ιδιωτικού δικαίου ορισμένου χρόνου (1 έτος). Εντού¬ 
τοις, και για την ομαλή εξυπηρέτηση του προγράμμα¬ 
τος, η διάρκεια απασχόλησης δύναται να ανανεωθεί και 
μέχρι τη λήξη του Προγράμματος του έτους 2002. 
β. Φορείς υλοποίησης - Αρμοδιότητες 

• Γ ενική Δ/νση Κτηνιατρικής, Δ/νση Υγείας των Ζώων, 
Τμήμα Παθολογίας Πτηνών, Ιχθύων, Μελισσών. 

Είναι αρμόδια για τη σύνταξη, παρακολούθηση, συ¬ 
ντονισμό και τον έλεγχο της εφαρμογής του προγράμ¬ 
ματος καθώς και την υποστήριξή του όπου κρίνεται ανα¬ 
γκαίο σε συνεργασία με την Δ/νση Ζωικής Παραγωγής & 
Α.Π.Α., Τμήμα Μελισσοκομίας και με κάθε φορέα όπου 
απαιτείται. 

• Δ/νσεις Κτηνιατρικής των Ν.Α. (54) 

Είναι αρμόδιες για την εφαρμογή του προγράμματος 
και ειδικότερα: 

-την καταγραφή των μελισσοκομείων των περιοχών 
τους στο ειδικό βιβλίο που ήδη τηρούν, 

-την χορήγηση κτηνιατρικού διακριτικού αριθμού, 
-την πραγματοποίηση επισκέψεων στα μελισσοκο¬ 
μεία, 

-τη λήψη δειγμάτων μελισσών /γόνου, 

-την συνταγογράφηση μελισσοκομικών φαρμάκων, 
-τον υπολογισμό του ποσοστού προσβολής του με¬ 
λισσοκομείου, 

-την καταχώρηση των αποτελεσμάτων σε ειδικό πίνα¬ 
κα καθώς και στο βιβλίο καταγραφής των μελισσοκο¬ 
μείων. 

• Κέντρα Κτηνιατρικών Ιδρυμάτων Αθηνών και Θεσ¬ 
σαλονίκης και Κτηνιατρικά Εργαστήρια του Υπου¬ 
ργείου Γεωργίας (Κομοτηνής, Καβάλας, Σερρών, Ιωαν- 
νίνων, Λάρισας, Λαμίας, Χαλκίδας, Πατρών, Τρίπολης, 
Ηρακλείου, Χανίων, Μυτιλήνης, Ρόδου, Αθηνών, Θεσ¬ 
σαλονίκης) . 

Είναι αρμόδια για τη διενέργεια των εργαστηριακών 
εξετάσεων των δειγμάτων που θα τους αποστέλλονται 
από τις Δ/νσεις Κτηνιατρικής, 
γ. Στελέχωση των φορέων υλοποίησης 
Γ ια την άσκηση των αρμοδιοτήτων των φορέων υλο¬ 
ποίησης προβλέπεται η πρόσληψη από το Υπ. Γεωργίας, 
35 κτηνιάτρων με σύμβαση εργασίας ιδιωτικού δικαίου 


ορισμένου χρόνου (ένα έτος). Η κατανομή των παραπά¬ 
νω 35 κτηνιάτρων θα γίνει σύμφωνα με την αριθ. 414757/ 
21.12.2000 Απόφαση Υπ. Γεωργίας. Ειδικότερα 33 από 
τους εν λόγω κτηνιάτρους θα διατεθούν σε 32 Δ/νσεις 
Κτηνιατρικής (31 Δ/νσεις Κτηνιατρικής από έναν κτηνία¬ 
τρο και η Δ/νση Κτηνιατρικής Χαλκιδικής δύο κτηνιά¬ 
τρους), 1 εξ αυτών στο Κέντρο Κτηνιατρικών Ιδρυμάτων 
Αθηνών και 1 στο Κέντρο Κτηνιατρικών Ιδρυμάτων Θεσ¬ 
σαλονίκης. 

Οι 35 συνολικά κτηνίατροι θα προσληφθούν σύμφωνα 
με τις διατάξεις του άρθρου 21 παρ. 3 του Ν. 2190/94 
όπως ισχύει. Γ ια την πρόσληψή τους θα εφαρμοστούν 
οι διαδικασίες που προβλέπονται στην αριθ.339202/ 
24.1.2001 Απόφαση Υπ. Γεωργίας. 

Τα προσόντα των υποψηφίων, περιγράφονται στην 
αριθ. 339202/24.1.2001 απόφαση Υπ. Γεωργίας και συ¬ 
νοπτικά είναι: 

-Πτυχίο Ανώτατης Κτηνιατρικής Σχολής της ημεδα¬ 
πής ή ισότιμο πτυχίο αντίστοιχων σχολών της αλλοδα¬ 
πής. 

-Η εμπειρία τουλάχιστον έξι μηνών σε θέματα παθο¬ 
λογίας μελισσών. 

-Η ιδιότητα του μακροχρονίως ανέργου. 

-Η εντοπιότητα. 

-Διάφορα επιπλέον κριτήρια (ύπαρξη ανηλίκων τέ¬ 
κνων, τέκνα πολύτεκνων οικογενειών κλπ.) 

2. Δικαιούχοι 

α. Οι Διευθύνσεις Κτηνιατρικής των Ν.Α, τα Κέντρα 
Κτηνιατρικών Ιδρυμάτων Αθηνών και Θεσσαλονίκης και 
τα Κτηνιατρικά Εργαστήρια του Υπ. Γεωργίας, μέχρι 
του ύψους των εγκεκριμένων προτάσεων τους και σύμ¬ 
φωνα με τις προβλεπόμενες κατά θέση δαπάνης πιστώ¬ 
σεις των υπογεγραμμένων Συμβάσεων. 

β. Μελισσοκόμοι, ανεξαρτήτως αριθμού κυψελών και 
ιδιότητας, κάτοχοι θεωρημένου μελισσοκομικού βιβλια¬ 
ρίου οι οποίοι θα προμηθευτούν εγκεκριμένα μελισσο- 
κομικά φάρμακα για καταπολέμηση της βαρροϊκήςακα- 
ρίασης, κατόπιν συνταγογράφησής τους από τις Κτη¬ 
νιατρικές Υπηρεσίες. 

3. Επιλέξιμες δαπάνες 

α. Μισθοδοσία, ασφαλιστικές εισφορές, δώρα, επιδό¬ 
ματα, σύμφωνα με τις διατάξεις του Ν. 2470/97 (Α 40). 

β. Έξοδα μετακίνησης εκτός έδρας (οδοιπορικά, ημε¬ 
ρήσιες εκτός έδρας αποζημιώσεις), σύμφωνα με τις 
διατάξεις του Ν.2685/99 (Α35). 

γ. Αγορά αναλωσίμων υλικών δειγματοληψίας και εξέ¬ 
τασης δειγμάτων (υάλινα δοχεία, χάρτινα κουτιά συ- 
σκευασίας δειγμάτων, αιθέρας, αναλώσιμα εργαστη¬ 
ριακά υλικά για τον έλεγχο των δειγμάτων). 

δ. Αγορά αναλωσίμων ηλ. υπολογιστών και εκτυπω¬ 
τών. 

ε. Έξοδα αποστολής δειγμάτων, 
στ. Αγορά προστατευτικού υλικού για τις επιτόπου 
εξετάσεις των μελισσοσμηνών. 

ζ. Αγορά παγίου υλικού εξοπλισμού (εκτυπωτές, συ¬ 
σκευές φαξ και τηλεφώνων), μέχρι ύψους 5% του συνο¬ 
λικού προύπολογισμού κάθε δικαιούχου φορέα, 
η. Έξοδα εκτύπωσης τριπλότυπων μπλοκ συνταγο- 

γράφησης εγκεκριμένων μελισσοκομικών φαρμάκων. 

θ. Γενικά έξοδα που δεν κατονομάζονται απαραίτητα 
κατά την πορεία εφαρμογής του προγράμματος μέχρι 
ύψους 2% του συνολικού προϋπολογισμού κάθε φο¬ 
ρέα. 

ι. Δαπάνες αγοράς από τους μελισσοκόμους εγκεκρι¬ 
μένων μελισσοκομικών φαρμάκων κατά της βαρροϊκής 
ακαρίασης. 

Ο ΦΠΑ δεν αποτελεί επιλέξιμη δαπάνη, εκτός από τις 
περιπτώσεις που δεν ανακτάται. 

4. Ύψος επιχορήγησης 

Το ύψος επιχορήγησης καθορίζεται ως εξής: 

• 100% για τις επιλέξιμες δαπάνες από α-θ (Παρ. 3). 

• Μέχρι 100% για την επιλέξιμη δαπάνη ι: Δαπάνες 
αγοράς εγκεκριμένων μελισσοκομικών φαρμάκων 

5. Διαδικασία επιχορήγησης 

α) Οι ενδιαφερόμενοι φορείς του σημείου 2 α της πα- 
ρούσης, υποβάλλουν στη Δ/νση Υγείας των Ζώων με 
κοινοποίηση στη Δ/νση Ζωικής Παραγωγής & ΑΠΑ και 
στη Δ/νση ΔΗΛΙΖΩ, μέσα σε διάστημα ενός ΙΟημέρου 
από την δημοσίευση της παρούσης: 

• Αίτηση για συμμετοχή στο πρόγραμμα (Υπόδειγ¬ 
μα 1). 

• Υπεύθυνη δήλωση του Ν. 1599/86 συνοδευόμενη 
από αναλυτική κατάσταση του παγίου εξοπλισμού που 
αποτέλεσε αντικείμενο επιχορηγήσεων στα πλαίσια 
εφαρμογής του προγράμματος παρελθόντων ετών . 

• Αναλυτική κατάσταση προβλεπομένων δαπανών 
από 1.9.2000 έως 31.8.2001 κατά θέση δαπάνης τόσο 
σε ότι αφορά αμοιβές προσωπικού, οδοιπορικά έξοδα 
και ημερήσιες αποζημιώσεις, όσον και ότι αφορά δαπά¬ 
νες παγίου ή αναλώσιμου υλικού, αγορά εξοπλισμού, 
και πάσης φύσεως εργασιών που προβλέπεται να ανα- 
ληφθούν ή προμηθειών που συμπεριλαμβάνονται στα 
πλαίσια υλοποίησης του ετήσιου προγράμματος (Υπό¬ 
δειγμα 2). Στην κατάσταση δεν θα περιλαμβάνονται 
προβλεπόμενες δαπάνες για αγορά φαρμάκων από 
τους μελισσοκόμους. 

• Απόφαση του οικείου Διευθυντή του κατά περίπτω¬ 
ση δικαιούχου φορέα σύμφωνα με το σημείο 2 ατης πα¬ 
ρούσης, για τον ορισμό υπολόγου διαχειριστή του προ¬ 
γράμματος και του υπεύθυνου του προγράμματος, αρ¬ 
μόδιου για την υπογραφή της σύμβασης και όλων των 
σχετικών με το πρόγραμμα αιτήσεων και καταστάσεων 
σύμφωνα με τους όρους και τις προϋποθέσεις επιχο¬ 
ρήγησης, όπως αυτές περιγράφονται στην παρούσα 
απόφαση και στην αρ. 394976/17.10.2000 Κ.Υ.Α. 

• Υπεύθυνη δήλωση του Ν. 1599/86 του υπευθύνου 
του προγράμματος ότι η συγκεκριμένη δράση δεν ενι- 
σχύεται από άλλη πηγή. 

β) Η Δ/νση Υγείας των Ζώων, σε συνεργασία με τη 
Δ/νση Ζωικής Παραγωγής & ΑΠΑ επεξεργάζονται τις 
υποβληθείσες από τους ενδιαφερομένους προτάσεις 
και διαμορφώνουν την εισηγητική πρόταση επιχορήγη¬ 
σης στα πλαίσια του εγκεκριμένου ετήσιου προγράμ¬ 
ματος. 

γ) Το ύψος της επιχορήγησης ανά δικαιούχο του ση¬ 
μείου 2 α της παρούσης, καθορίζεται με απόφαση 
Υπουργού Γεωργίας, κατόπιν εισηγήσεως των αρμο¬ 
δίων ως άνω Υπηρεσιών. 

δ) Συμβάσεις μεταξύ δικαιούχου φορέα και Υπουργεί¬ 
ου Γεωργίας υπογράφονται, σε τρία (3) αντίτυπα, από 


τον Γεν. Δ/ντή της ΓΕΔΙΔΑΓΕΠ, μετά την έκδοση των 
σχετικών αποφάσεων επιχορήγησης. 

ε) Τροποποίηση της σύμβασης, εντός των εγκεκριμέ¬ 
νων ορίων χρηματοδότησης, μπορεί να γίνει μόνον ως 
προς την ανακατανομή των ποσών των επιμέρους επιλέ¬ 
ξιμων δαπανών ανά θέση δαπάνης, ύστερα από αιτιολο¬ 
γημένη αίτηση του φορέα προς την ΔΗΛΙΖΩ και τη σύμ¬ 
φωνη γνώμη της Δ/νσης Υγείας των Ζώων και Δ/νσης 
ΔΗΛΙΖΩ. 

στ) Οι ενδιαφερόμενοι του σημείου 2 β της παρούσας 
για συμμετοχή στο πρόγραμμα καταπολέμησης της 
βαρροϊκής ακαρίασης υποβάλλουν απευθείας ή μέσω 
των Κτηνιατρικών Υπηρεσιών, στις αρμόδιες Δ/νσεις 
Κτηνιατρικής των Ν. Αυτοδιοικήσεων του τόπου της μό¬ 
νιμης κατοικίας τους ή της έδρας της μελισσοκομικής 
τους εκμετάλλευσης, αίτηση συμμετοχής σύμφωνα με 
το Υπόδειγμα 7 με βάση την οποία και μετά από εξέτα¬ 
ση της κάθε περίπτωσης δύναται να χορηγείται συντα¬ 
γή του κατάλληλου εγκεκριμένου φαρμακευτικού σκευ¬ 
άσματος. 

Για τη συνταγογράφηση χρησιμοποιείται τριπλότυπο 
συνταγολόγιο, ο τύπος του οποίου θα καθοριστεί με 
εγκύκλιο της Δ/νσης Υγείας των Ζώων. 

Σε κάθε μελισσοκόμο χορηγείται αριθμημένη συντα¬ 
γή εις τριπλούν (το πρωτότυπο για χρήση από τον με- 
λισσοκόμο, ένα αντίτυπο για χρήση από το φαρμακείο 
και ένα αντίτυπο από κάθε συνταγή θα παραμένει στο 
στέλεχος του συνταγολογίου). 

ζ) Οι συμμετέχοντας στο πρόγραμμα μελισσοκόμοι 
προμηθεύονται τα συνταγογραφημένα φάρμακα από 
φαρμακείο της επιλογής τους. 

η) Εξοφλημένα πρωτότυπα τιμολόγια - δελτία απο¬ 
στολής αγοράς των φαρμάκων, υποβάλλονται απευθεί¬ 
ας ή μέσω των Κτηνιατρικών Υπηρεσιών στις Δ/νσεις 
Κτηνιατρικής των Ν.Α, στις οποίες έχει κατατεθεί η αί¬ 
τηση συμμετοχής στο πρόγραμμα, το αργότερο μέχρι 
15-7-2001, εκτός των περιπτώσεων όπου οι δικαιούχοι 
είναι υποχρεωμένοι από τον ΚΦΒ & Σ να τηρούν πρωτό¬ 
τυπα παραστατικά στο αρχείο τους, οπότε υποβάλουν 
φωτοαντίγραφα θεωρημένα από την αρμόδια Κτηνια¬ 
τρική Υπηρεσία. 

Οι Δ/νσεις Κτηνιατρικής μετά τη διενέργεια ελέγχων 
διασταύρωσης των στοιχείων συνταγογράφησης και 
αγοράς των φαρμάκων ανά δικαιούχο επιχορήγησης, 
συντάσσουν αναλυτική κατάσταση των δικαιούχων, 
σύμφωνα με το Υπόδειγμα 6, εκτός των στηλών 11 και 
12 την οποία διαβιβάζουν, το αργότερο μέχρι 31.7.2001 
στη Δ/νση Υγείας των Ζώων. 

θ) Η Δ/νση Υγείας των Ζώων, μετά την διενέργεια των 
απαραίτητων ελέγχων διασταύρωσης, προσδιορίζει το 
ακριβές ποσοστό επιχορήγησης για την αγορά των εγκε¬ 
κριμένων φαρμακευτικών σκευασμάτων καθώς και το πο¬ 
σό κατανομής ανά Δ/νση Κτηνιατρικής, με Απόφαση Υπ. 
Γ εωργίας. 

Η ανωτέρω Υπ. Απόφαση αποστέλλεται στις Δ/νσεις 
Κτηνιατρικής καθώς και στις Δνσεις ΔΗΛΙΖΩ και Ζωικής 
Παραγωγής & ΑΠΑ το αργότερο μέχρι 15.8.2001. 

ι) Οι Δ/νσεις Κτηνιατρικής με βάση το καθορισθέν πο¬ 
σοστό και ποσό επιχορήγησης, προβαίνουν στη συ¬ 
μπλήρωση των στηλών 11 και 12 της αναλυτικής κατά¬ 
στασης δικαιούχων (Υπόδειγμα 6), βεβαιώνουν την 
ακρίβεια των αναγραφομένων στοιχείων (Δ/ντής και 
υπόλογος) και αποστέλλουν τις συμπληρωμένες κατα- 

στάσεις σε 4 αντίγραφα, μαζί με τα πρωτότυπα παρα¬ 
στατικά στη Δ/νση ΔΗΛΙΖΩ για αναγνώριση και εκκαθά¬ 
ριση της δαπάνης. 

ια) Στη συνέχεια η Δ/νση ΔΗΛΙΖΩ υποβάλει: 

- φάκελο με τις πρωτότυπες καταστάσεις στην Δ/νση 
Οικ. Διαχείρισης για πληρωμή μέχρι 15.9.2001, 

- δύο αντίγραφα καταστάσεων σε κάθε αρμόδια Δ/νση 
Κτηνιατρικής εκ των οποίων το ένα διαβιβάζεται στο οι¬ 
κείο Υποκατάστημα της ΑΤΕ για τη διενέργεια των πλη¬ 
ρωμών. 

ιβ) Φωτοαντίγραφα των καταστάσεων, χωρίς τα συ¬ 
νημμένα δικαιολογητικά, υποβάλλονται επίσης στη 
Δ/νση Υγείας των Ζώων. 

6. Έλεγχοι 

Η εφαρμογή της παρούσας δράσης εκ μέρους των δι¬ 
καιούχων ελέγχεται με τακτικούς αλλά και έκτακτους 
δειγματοληπτικούς επιτόπιους τεχνικούς και οικονομι¬ 
κούς ελέγχους διαπίστωσης της ακρίβειας των συμπε¬ 
ριλαμβανομένων στα αιτήματα επιχορήγησης στοι¬ 
χείων. 

Οι τακτικοί επιτόπιοι έλεγχοι διενεργούνται από τριμε¬ 
λείς επιτροπές υπαλλήλων των Δ/νσεων Υγείας των Ζώ¬ 
ων, Ζωικής Παραγωγής & ΑΠΑ και ΔΗΛΙΖΩ του Υπουρ¬ 
γείου Γεωργίας, των κλάδων ΠΕΙ Γεωπονικού, ΠΕ3 Κτη¬ 
νιατρικού και ΠΕ9 Οικονομικού, οριζόμενες με απόφαση 
Υπουργού, κατόπιν εισήγησης της Δ/νσης Υγείας των 
Ζώων. 

Η ως άνω οριζόμενη επιτροπή τακτικού ελέγχου σε 
κάθε επιτόπια μετάβαση ελέγχου, αξιολογεί την εκτέλε¬ 
ση του έργου, βεβαιώνει την επιλεξιμότητα των δαπα¬ 
νών σύμφωνα μετά ελεγχόμενα δικαιολογητικά και συ¬ 
ντάσσει πρακτικό τεχνικού και οικονομικού ελέγχου 
εκτέλεσης της δράσης σύμφωνα με το συνημμένο Υπό¬ 
δειγμα 3. 

Οι έκτακτοι δειγματοληπτικοί έλεγχοι διενεργούνται 
από τριμελείς Επιτροπές, οριζόμενες με απόφαση 
Υπουργού Γ εωργίας από υπαλλήλους των Δ/νσεων Ζω¬ 
ικής Παραγωγής & ΑΠΑ, Οικον. Διαχείρισης της ΓΕΔΙ- 
ΔΑΓΕΠ και ΔΗΛΙΖΩ των κλάδων ΠΕΙ Γεωπονικού, ΠΕ3 
Κτηνιατρικού και ΠΕ9 Οικονομικού, κατόπιν εισήγησης 
της Δ/νσης ΔΗΛΙΖΩ της ΓΕΔΙΔΑΓΕΠ. 

Η ως άνω οριζόμενη επιτροπή δειγματοληπτικού 
ελέγχου σε κάθε επιτόπια μετάβαση, αξιολογεί την 
εκτέλεση του έργου, βεβαιώνει την επιλεξιμότητα των 
δαπανών σύμφωνα με τα ελεγχόμενα δικαιολογητικά 
και συντάσσει πρακτικό τεχνικού και οικονομικού ελέγ¬ 
χου εκτέλεσης της δράσης σύμφωνα με το συνημμένο 
Υπόδειγμα 3. 

Κατά τον τακτικό ή έκτακτο δειγματοληπτικό έλεγχο, 
παρίσταται και ο νόμιμος εκπρόσωπος του ελεγχόμε¬ 
νου φορέα, ο οποίος προσυπογράφει και το σχετικό 
πρακτικό και λαμβάνει αντίγραφο αυτού. Σε περίπτωση 
διαφωνίας του νόμιμου εκπροσώπου του φορέα με τις 
διατυπούμενες στο πρακτικό διαπιστώσεις της επιτρο¬ 
πής, έχει δικαίωμα να υποβάλλει εντός 5 εργασίμων 
ημερών σχετική ένσταση στην Δ/νση Ζωικής Παραγω¬ 
γής & ΑΠΑ, για επανέλεγχο από την δευτεροβάθμια τρι¬ 
μελή επιτροπή της παραγρ. 1 του κεφαλαίου των ΓΕΝΙ¬ 
ΚΩΝ. 

Σε περιπτώσεις διαπίστωσης παρατυπιών κατά τη διε¬ 
νέργεια του τακτικού ή δειγματοληπτικού ελέγχου σε 
ότι αφορά την εκτέλεση όλων ή μέρους των εργασιών 
της δράσης καθώς καιτην επιλεξιμότητα των επιμέρους 
δαπανών, επιβάλλεται η επιστροφή των αχρεωστήτως 


χορηγηθέντων ποσών εντόκως κατά τη διαδικασία του 
άρθρου 28 του Ν. 2520/98, όπως τροποποιήθηκε και 
ισχύει και η μη καταβολή της ενίσχυσης. 

7. Τ ρόπος πληρωμής 

α) Οι πληρωμές των δικαιούχων του σημείου 2α διε- 
νεργούνται μετά την υπογραφή της σύμβασης: με χο¬ 
ρήγηση Χ.Ε. Προπληρωμής, σύμφωνα με τις προβλε- 
πόμενες κατά θέση δαπάνης πιστώσεις των υπογε¬ 
γραμμένων συμβάσεων, για δαπάνες που αφορούν την 
χρονική περίοδο μέχρι και 31.8.2001. 

Η αναγνώριση και εκκαθάριση της δαπάνης διενερ- 
γείται από τη Δ/νση ΔΗΛΙΖΩ, Τμήμα IV, δια της υποβο¬ 
λής φακέλου παραστατικών στοιχείων και δικαιολογητι- 
κών πληρωμής από τους δικαιούχους φορείς, το αργό¬ 
τερο μέχρι 15 Σεπτεμβρίου 2001. 

Οι πληρωμές των επιχορηγήσεων πραγματοποιού¬ 
νται το αργότερο μέχρι 15.10.2001. 

β) Οι δικαιούχοι του σημείου 2 β της παρούσης οι 
οποίοι συμμετέχουν στο πρόγραμμα καταπολέμησης 
της βαρρόα επιχορηγούνται για την αγορά εγκεκριμέ¬ 
νων φαρμακευτικών σκευασμάτων και σε ποσοστό επί 
της αξίας αγοράς του σκευάσματος που θα ορισθεί με 
την Υπ. απόφαση της παραγράφου 5 θ της παρούσης. 

Η πληρωμή γίνεται εφ’ άπαξ, μετά την έκδοση των 
σχετικών αποφάσεων κατανομής (Παρ. 5 θ), την ανα¬ 
γνώριση και εκκαθάριση των δαπανών από τη Δ/νση ΔΗ- 
ΛΙΖΩ, από την Δ/νση Οικονομικής Διαχείρισης της ΓΕ- 
ΔΙΔΑΓΕΠ, η οποία εκδίδειτην σχετική εντολή πληρωμής 
στο όνομα του υπολόγου προς το οικείο κεντρικό κατά¬ 
στημα της ΑΤΕ της έδρας του Νομού, το οποίο με τη σει¬ 
ρά του πιστώνει τους αντίστοιχους προσωπικούς λογα¬ 
ριασμούς των δικαιούχων μελισσοκόμων. 

Τα σχετικά αποδεικτικά πληρωμής των δικαιούχων 
(θχίταίΐδ Τραπέζης), διαβιβάζονται με ευθύνη του υπο¬ 
λόγου του Προγράμματος, των οικείων Δ/νσεων Κτη¬ 
νιατρικής στην Δ/νση ΔΗΛΙΖΩ της ΓΕΔΙΔΑΓΕΠ, για συ¬ 
μπλήρωση των σχετικών φακέλων και έλεγχο των πλη¬ 
ρωμών. 

8. Δικαιολογητικά πληρωμής. 

Δικαιολογητικά έκδοσης Χ.Ε. Προπληρωμής 

α) Αίτηση του δικαιούχου εις διπλούν, υπογεγραμμέ¬ 
νη από το νόμιμο εκπρόσωπό του στην οποία αναγρά¬ 
φεται το αιτούμενο ποσό επιχορήγησης (Υπόδειγμα 4). 

β) Κατάσταση προβλεπομένων δαπανών σε δύο αντί¬ 
τυπα, υπογεγραμμένα από το νόμιμο εκπρόσωπο του 
δικαιούχου φορέα. (Υπόδειγμα 2.) 

γ) Αντίγραφο απόφασης του Υπουργού Γεωργίας για 
τον καθορισμό του ποσού επιχορήγησης κατά θέση δα¬ 
πάνης. 

δ) Αντίγραφο της υπογραφείσας σύμβασης μεταξύ 
του Υπουργείου Γεωργίας και του δικαιούχου. 

ε). Υπεύθυνη δήλωση του Ν.1599/86 του νομίμου εκ¬ 
προσώπου του δικαιούχου ότι δεν επωφελείται άλλης 
εθνικής ή κοινοτικής χρηματοδότησης, για εκτέλεση 
παρόμοιων ενεργειών του προγράμματος, ούτε έχει 
υποβάλλει σχετική αίτηση. 

Δικαιολογητικά απόδοσης Χ.Ε. Προπληρωμής 
α) Αίτηση του δικαιούχου εις διπλούν, υπογεγραμμέ¬ 
νη από τον νόμιμο εκπρόσωπό του στην οποία αναγρά¬ 
φεται το αιτούμενο ποσό πληρωμής (Υπόδειγμα 4α). 

β) Συγκεντρωτική κατάσταση δαπανών σε δύο αντίτυ¬ 
πα, υπογεγραμμένη από το νόμιμο εκπρόσωπο του 

δικαιούχου (Υπόδειγμα 4), στην οποία θα αναγράφονται 
οι δαπάνες κατά θέση και κατηγορία επιλέξιμης δαπά¬ 
νης, (εκπεφρασμένες σε εθνικό νόμισμα και ΕΥΡΩ με 
ισοτιμία 1 ΕΥΡΩ = 336,2 δρχ) όπως περιγράφονται στην 
Παρ. 3. 

γ) Αντίγραφο σύμβασης μεταξύ Υπ. Γεωργίας και 
δικαιούχου. 

δ) Συνολική έκθεση πεπραγμένων του δικαιούχου 
σχετικά με την υλοποίηση του προγράμματος, υπογε¬ 
γραμμένη από το νόμιμο εκπρόσωπό του. 

ε) Πρακτικό τεχνικοοικονομικού ελέγχου της αρμόδιας 
επιτροπής τακτικού επιτόπιου ελέγχου, σύμφωνα με το 
Υπόδειγμα 3, για το υλοποιηθέν έργο. Σε περίπτωση που 
έχει πραγματοποιηθεί και έκτακτος δειγματοληπτικός 
έλεγχος υποβάλλεται και το εν λόγω πρακτικό του εκτά¬ 
κτου ελέγχου. 

στ) Ασφαλιστική και φορολογική ενημερότητα, όπου 
απαιτείται. 

ζ) Αναλυτικές καταστάσεις (Υπόδειγμα 5) για κάθε κα¬ 
τηγορία επιλέξιμης δαπάνης, στις οποίες θα αναφέρο- 
νται τα συνημμένα δικαιολογητικά και τα ποσά σε δρχ 
και ΕΥΡΩ. Τις παραπάνω καταστάσεις θα συνοδεύουν 
παραστατικά δαπανών όπως αυτά προβλέπεται να εκδί- 
δονται για επιτηδευματίες από τον Κώδικα Φορολογι¬ 
κών Βιβλίων και Στοιχείων ως κατωτέρω: 

• Για παροχή Υπηρεσιών: Τιμολόγια Παροχής Υπηρε¬ 
σιών ή Αποδείξεις Παροχής Υπηρεσιών κατά περίπτω¬ 
ση. 

• Για αγορά υλικών, εξοπλισμού, παγίων αγαθών και 
πάσης φύσεως επιλέξιμες δαπάνες: Τιμολόγια - δελτία 
αποστολής, φορτωτικές και λοιπά παραστατικά που εκ- 
δίδονται σε επιτηδευματίες, όπως αυτά προβλέπονται 
από τον Κ.Φ.Β. & Σ. για κάθε πρόσωπο που συναλλάσ¬ 
σεται με τον δικαιούχο. 

• Για τις δαπάνες απασχόλησης προσωπικού (μισθοί 
και ημερομίσθια): 

- αναλυτική κατάσταση μισθοδοσίας 

- απόφαση πρόσληψης του προσωπικού 

- σύμβαση πρόσληψης του προσωπικού στην οποία 
αναφέρονται αναλυτικά οι αποδοχές και η συλλογική 
σύμβαση που εφαρμόζεται κατά περίπτωση 

- ακριβές φωτοαντίγραφο της κατάστασης ασφάλι¬ 
σης του Ι.Κ.Α. 

- βεβαίωση αγοράς ενσήμων Ι.Κ.Α. 

- βεβαίωση πληρωμής εισφορών Τ.Σ.Α.Υ 

Οι καταστάσεις μισθοδοσίας θεωρημένες από το νόμι¬ 
μο εκπρόσωπο του δικαιούχου, υποχρεωτικά αναφέ¬ 
ρουν όλα τα στοιχεία των απασχολουμένων στο πρό¬ 
γραμμα, ονομαστικός μισθός, χρόνος απασχόλησης, 
κρατήσεις κλπ. 

• Για οδοιπορικά, ημερήσιες αποζημιώσεις και μετα¬ 
κινήσεις: αναλυτική κατάσταση δαπανών, απόφαση ή 
εντολή μετακίνησης και όλα τα πρωτότυπα παραστατι¬ 
κά (εισιτήρια κλπ). 

• Για δημοσιεύσεις πρέπει να υποβάλλονται τα απο¬ 
κόμματα δημοσίευσης και τα παραστατικά πληρωμής. 

• Γ ιαόλεςτιςενέργειεςγιατιςοποίεςπροβλέπεταινα 
ακολουθηθούν οι διαδικασίες της δημοσίευσης και της 


ανάθεσης του έργου κατόπιν διαγωνισμού, πρέπει να 
υποβάλλονται όλα τα σχετικά έγγραφα βάσει των οποί¬ 
ων προκύπτει η δημοσίευση και η ανάθεση του έργου. 
Οι συμβάσεις και τα ιδιωτικά συμφωνητικά μεταξύ του 
φορέα υλοποίησης του προγράμματος ή των δικαιού¬ 
χων και των αντισυμβαλλομένων, πρέπει να είναι θεω¬ 
ρημένα από την οικεία Δ.Ο.Υ. 

• Σε περίπτωση προμήθειας υλικών - εξοπλισμού, ο 
δικαιούχος φορέας υποχρεούται να τηρείτη νομοθεσία 
περί προμηθειών, που ισχύει για κάθε φορέα και να προ¬ 
σκομίζει εάν απαιτείται, τα σχετικά παραστατικά στο 
φάκελο πληρωμής του. 

• Σε περιπτώσεις που προβλέπεται από τη φορολογι¬ 
κή νομοθεσία παρακράτηση φόρου και χαρτοσήμου 
υποβάλλονται τα σχετικά παραστατικά απόδοσης ανα¬ 
λυτικά, προκειμένου να γίνει η απόδοση του ΧΕΠ. 

Δικαιολογητικά καταβολής επιχορήγησης φαρμακευ¬ 
τικών σκευασμάτων: 

α) Έγγραφο της Δ/νσης Κτηνιατρικής στο οποίο ανα¬ 
γράφεται το αιτούμενο ποσό πληρωμής. 

β) Αναλυτικές καταστάσεις ανά δικαιούχο συμμετέχο- 
ντα στο πρόγραμμα σύμφωνα με το Υπόδειγμα 6, μαζί 
με τα πρωτότυπα παραστατικά πληρωμής (συνταγολό¬ 
για, τιμολόγια αγοράς φαρμάκων). 

Τα παραπάνω υποβάλλονται το αργότερο μέχρι 
15.9.2001 στη Δ/νση Οικον. Διαχείρισης γιαπληρωμή. 

Κάθε παραστατικό που υποβάλλεται από τους δικαι¬ 
ούχους σύμφωνα με τα οριζόμενα στην Παρ. 5η πρέπει 
να φέρει, με μέριμνα του δικαιούχου, σφραγίδα ότι η 
δραστηριότητα έχει επιδοτηθεί στα πλαίσια του 
Καν.(Ε.Κ) 1221/97. 

ΓΕΝΙΚΑ 

1. Συστήνεται μόνιμη Επιτροπή παρακολούθησης- αξιο¬ 
λόγησης και ελέγχου του προγράμματος αποτελούμενη 
από: 

• τον Γενικό Διευθυντή Ζωικής Παραγωγής, με ανα¬ 
πληρωτή τον Διευθυντή Ζωικής Παραγωγής & ΑΠΑ, 

• τον Γενικό Διευθυντή ΔΑΓΕΠ, με αναπληρωτή τον 
Διευθυντή ΟΑΒΙΠ, 

• τον Γενικό Διευθυντή Κτηνιατρικής με αναπληρωτή 
τον Διευθυντή Υγείας των Ζώων. 

Έργο της Επιτροπής, είναι τόσο η διαπίστωση της πο¬ 
ρείας υλοποίησης του προγράμματος όσο και η επιτό¬ 
πια εξέταση ενστάσεων, όπου προβλέπεται στις επί μέ¬ 
ρους δράσεις του προγράμματος. 

Η Επιτροπή συνέρχεται όποτεπαρίσταται ανάγκη, με¬ 
τά από πρόσκληση του Προέδρου της. 

2. Οι δικαιούχοι που απασχολούν προσωπικό στα 
πλαίσια του προγράμματος υποχρεούνται να τηρούν 
ημερήσιο βιβλίο παρουσιών, θεωρημένο ανά μήνα από 
τη Δ/νση Κτηνιατρικής της Ν. Αυτοδιοίκησης της έδρας 
τους με την ένδειξη του είδους της πραγματοποιηθεί- 
σας εργασίας, υπογεγραμμένο από το απασχολούμενο 
προσωπικό (επόπτη και βοηθοί επόπτες). Επίσης ο δι¬ 
καιούχος υποχρεούται να καταχωρεί όλες τις δαπάνες 
που επιχορηγούνται από το πρόγραμμα με ειδική διά¬ 
κριση και σε ιδιαίτερους λογαριασμούς στα λογιστικά 
του βιβλία (βιβλίο μητρώου παγίων για τον πάγιο εξο- 

πλισμό, κλπ. λογιστικά βιβλία). Τα παραπάνω βιβλία εί¬ 
ναι ανά πάσα στιγμή στην διάθεση των αρμόδιων Κοινο¬ 
τικών και εθνικών οργάνων για την πραγματοποίηση 
των σχετικών ελέγχων. 

3. Τα αγορασθέντα πάγια υλικά μονίμου εξοπλισμού 
στα πλαίσια υλοποίησης της παρούσης, υποχρεωτικά 
φέρουν σε εμφανές σημείο αναπόσπαστη ειδική ετικέ¬ 
τα, στην οποία αναγράφεται ευανάγνωστα: 

«Καν. (ΕΚ) 1221/97 Πρόγραμμα επιχορηγούμενο από 
την Ε.Ε. για τη βελτίωση της παραγωγής και εμπορίας 
μελιού/2001 - Δράση II Α: επιζωοτιολογική διερεύνηση 
και καταπολέμηση της βαρρόα». 

4. Σε ότι αφορά προμήθεια εξοπλισμού, στα πλαίσια 
υλοποίησης της παρούσης οι δικαιούχοι φορείς υπο- 
χρεούνται σε αγορά καινούργιου εξοπλισμού καθώς και 
στη διατήρησή του, σε κατάσταση λειτουργική, τουλά¬ 
χιστον για (5) έτη από την προμήθειά του. Σε αντίθετη 
περίπτωση επιβάλλονται οικονομικές κυρώσεις ανάλο¬ 
γα με το διπλάσιο της απολεσθείσης αξίας, όπως αυτή 
προσδιορίζεται μετά την αφαίρεση των αντίστοιχων πο¬ 
σών απόσβεσης. 

5. Όλα τα παραστατικά δαπανών τα οποία υποβάλλο¬ 
νται για πληρωμή στη ΓΕΔΙΔΑΓΕΠ πρέπει να είναι κατα- 
χωρημένα στα βιβλία του δικαιούχου σε ιδιαίτερη στή¬ 
λη ή σε ιδιαίτερους λογαριασμούς ανάλογα με την κα¬ 
τηγορία των βιβλίων των δικαιούχων, εκτός και 
απαλλάσσονται από την τήρηση των βιβλίων. 

6. Παρακράτηση φόρου 4% ή 8% πρέπει να διενεργεί- 
ται από τις Δημόσιες Υπηρεσίες κατά την αγορά αγα¬ 
θών ή παροχή υπηρεσιών. 

7. Σε περιπτώσεις συνεχιζόμενων προγραμμάτων επι¬ 
χορηγήσεων, που για οποιαδήποτε λόγο δεν εγκριθεί η 
συνέχισή τους από την Ευρωπαϊκή Επιτροπή, το Υπ. Γε- 
ωργίας δεν αναλαμβάνει υποχρέωση κάλυψης των πε¬ 
ραιτέρω εξόδων τους. 


8. Ο ΦΠΑ δεν αποτελεί επιλέξιμη δαπάνη παρά μόνο 
εάν δεν ανακτάται. Σε αυτήν την περίπτωση απαιτείται 
σχετική βεβαίωση αρμόδιας αρχής η οποία θα συμπερι- 
ληφθεί στην σχετική πρόταση του φορέα καθώς και στα 
δικαιολογητικά πληρωμής του. 

9. Οι δαπάνες των έργων προκειμένου να ενισχυθούν 
με βάση την παρούσα, πρέπει να έχουν ολοκληρωθεί 
μέχρι 31.8.2001, τα δικαιολογητικά πληρωμής να έχουν 
διαβιβασθεί στην ΔΙΔΑΓΕΠ μέχρι 15.9.2001, οι δε πλη¬ 
ρωμές των αντίστοιχων δαπανών να έχουν πραγματο¬ 
ποιηθεί μέχρι 15.10.2001. 

10. Οι πιστώσεις θα βαρύνουν κατά 50% τον τακτικό 
προϋπολογισμό, και κατά 50% το ΕΓΤΠΕ, Τμήμα Εγ¬ 
γυήσεων. Σχετική αναγραφή θα υπάρχει και στην κατά¬ 
σταση αναγνώρισης - εκκαθάρισης δαπανών. 

11. Στα έντυπα των αιτήσεων και στις συμβάσεις που θα 
υπογράφονται μεταξύ των Υπηρεσιών του Υπ. Γεωργίας 
και των δικαιούχων, θα αναφέρεται ότι το 50% της επιχο¬ 
ρήγησης ή της ενίσχυσης, προέρχεται από Κοινοτικούς 
πόρους. 

12. Οι Δ/νσεις ΔΗ.ΛΙ.ΖΩ, Οικον. Διαχείρισης, Ζωικής 
Παραγωγής & ΑΠΑ και Υγείας των Ζώων, παρέχουν 
στους δικαιούχους φορείς κάθε πληροφορία για την 
υλοποίηση της παρούσης, σχετικά μετά θέματα αρμο- 
διότητάς τους. 

13. Η παρούσα έχει αναδρομική εφαρμογή από 
1.9.2000. 

14. Το συνημμένο Παράρτημα Υποδειγμάτων αποτε¬ 
λεί αναπόσπαστο μέρος της παρούσης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 12 Απριλίου 2001 

Ο ΥΠΟΥΡΓΟΣ ΓΕΩΡΓΙΑΣ 

Γ. ΑΝΩΜΕΡΙΤΗΣ 

ΥΠΟΔΕΙΓΜΑ 1 


Ημερομηνία.. 
Αριθμ. πρωτ. 


Διεύθυνση Κτηνιατρικής. Προς: Διεύθυνση Υγείας των Ζώων 

Κτηνιατρικό Εργαστήριο. Τμήμα Παθολογίας πτηνών, ιχθύων, μελισσών 

Ταχ. Διεύθυνση. Καπνοκοπτηρίου 6 

Τηλέφωνο. 

Ρηχ . Κοιν: 1 . Διεύθυνση Ζωικής Παραγωγής & ΑΠΑ 

Τμήμα Μελισσοκομίας 
Καπνοκοπτηρίου 6 

2 . Διεύθυνση ΔΗ.ΛΙ.ΖΩ 
Τμήμα Γάλακτος 
Αχαρνών 241 


ΑΙΤΗΣΗ 


Για την ένταξη στο πρόγραμμα επιζωοτιολογικής διερεύνησης και καταπολέμησης 
της βαρρόα κατά την περίοδο 1/9/00 έως 31/8/01 


Η Διεύθυνση Κτηνιατρικής/Κτηνιατρικό Εργαστήριο.αιτεί την ένταξη/συνέχιση του προγράμματος 

επιζωοτιολογικής διερεύνησης και καταπολέμησης της βαρροϊκής ακαρίασης, για το χρονικό διάστημα από 1/9/00 
έως 31/8/01 (πρόγραμμα 2001). 

Παρακαλούμε να κατανείμετε πίστωση ύψους.δρχ. για το ανωτέρω διάστημα. 

Βάσει της συνημμένης απόφασης του Διευθυντού. ορίστηκε υπεύθυνος του προγράμματος ο κ. 

.ως αρμόδιος για την υπογραφή της σύμβασης και όλων των σχετικών με το πρόγραμμα αιτήσεων, 

καταστάσεων και λοιπών εγγράφων και παραστατικών. Υπόλογος διαχειριστής του προγράμματος ορίσθηκε ο κ. 


Συνημμένα: 1. κατάσταση προβλεπομένων δαπανών (υπόδ. 2) 

2. υπεύθυνη δήλωση Ν. 1599/86 με συνοπτική κατάσταση του παγίου εξοπλισμού που 
αποτέλεσε αντικείμενο επιχορηγήσεων στα πλαίσια εφαρμογής του προγράμματος 
παρελθόντων ετών 

3. υπεύθυνη δήλωση Ν. 1599/86 του υπευθύνου του προγράμματος ότι η συγκεκριμένη 
δράση δεν ενισχύεται από άλλη πηγή 

4 . απόφαση Διευθυντού περί αποδοχής των όρων και προϋποθέσεων της απόφασης και 
ορισμού υπευθύνου του έργου και υπολόγου διαχειριστή 


Ο υπεύθυνος του προγράμματος 


(υπογραφή - σφραγίδα) 

ΥΠΟΔΕΙΓΜΑ 2 


Ημερομηνία . 
Αριθμ. πρωτ. 


Διεύθυνση Κτηνιατρικής. Προς: Διεύθυνση Υγείας Ζώων 

Κτηνιατρικό Εργαστήριο. Τμήμα Παθολ. πτηνών, ιχθύων, μελισ. 

Ονομα υπευθύνου. Καπνοκοπτηρίου 6 

Θέση. 

Τηλέφωνο. Κοιν: 1. Διεύθυνση Ζωικής Παραγωγής & ΑΠΑ 

Ρεχ . Τμήμα Μελισσοκομίας 

Καπνοκοπτηρίου 6 
2. Διεύθυνση ΔΗ.ΛΙ.ΖΩ 
Τμήμα Γάλακτος 
Αχαρνών 241 


Κατάσταση ποοΒλεποΐίένων δαπανών για τον περίοδο 1/9/00 έως 31/8/01 



Ποσό 

δρχ· 

ΕΥΡΩ 




έκτακτο προσωπικό (.άτομα X.δρχ./μήνα X.μήνες) 






β) οδοιποοικά & εκτός έδρας αποθηριώσεις 



του εκτάκτου προσωπικού 









- υλικά 



- προμήθειες 



- λοιπά αναλώσιμα 









- όργανα 



- εξοπλισμός 



- εργασίες 






εί απρόβλεπτα έξοδα Ιιιένοι 5% του συνόλου! 






Σύνολο 




Ο νόμιμος εκπρόσωπος 


(υπογραφή - σφραγίδα) 

ΥΠΟΔΕΙΓΜΑ 3 

ΠΡΑΚΤΙΚΟ ΤΕΧΝΙΚΟΥ- ΟΙΚΟΝΟΜΙΚΟΥ ΕΛΕΓΧΟΥ 


Σήμερα την.Οι κάτωθι υπογεγραμμένοι: 

1. 

2 . 

3. 

που αποτελούμε επιτροπή ελέγχου σύμφωνα με την αριθμ.απόφαση Υπουργού 

Γεωργίας για την δράση IIΑ του προγράμματος βελτίωσης της παραγωγής και εμπορίας μελιού 
έτους 2001, πραγματοποιήσαμε επιτόπιο τεχνικό και οικονομικό έλεγχο στην έδρα της Διεύθυνσης 
Κτηνιατρικής / Κτηνιατρικού Εργαστηρίου.και βεβαιώνουμε τα εξής: 

α) για το χρονικό διάστημα από.έως.η Διεύθυνση Κτηνιατρικής / 

Κτηνιατρικό Εργαστήριο.απασχόλησε.κτηνιάτρους σύμφωνα με τις 

υπογραφείσες συμβάσεις εργασίας ως εξής: 

1. 

2 . 

3. 

β) για όλες τις επιλέξιμες δαπάνες για την υλοποίηση του προγράμματος (υλικά, προμήθειες, 
απαραίτητος εξοπλισμός, όργανα κλπ.) έχουν εκδοθεί εξοφλημένα τιμολόγια και όλα τα 
απαιτούμενα λοιπά παραστατικά, ως εξής: 


ΙΜ^ίΛΜ^.^Μ^ΙΙΙ.ΜΛΙΐΚΤηηΗ 

Ι^βΒΕβΗ· 

ΗΐίίϋϊίΐΜΐΐΐίΐϋϋΐϋΐΒ 

ποσό δρχ. 

ποσό βυτο 
































Ολες οι παραπάνω ενέργειες και προμήθειες πραγματοποιήθηκαν σύμφωνα με τις αριθμ 
.αποφάσεις Υπ. Γεωργίας. 


Παρατηρήσεις: 


Η Επιτροπή 

ΥΠΟΔΕΙΓΜΑ 4 


Ημερομηνία. 
Αριθμ. Πρωτ. 


Διεύθυνση Κτηνιατρικής 
Κτηνιατρικό Εργαστήριο 

Ονομα Υπολόγου. 

Τηλέφωνο. 

Ραχ. 

Τίτλος προγράμματος... 


Προς: Διεύθυνση Οικον. Διαχείρισης 
Τμήμα Λογιστηρίου 


Κοιν: 


ΑΙΤΗΣΗ (νια έκδοση ΧΕΠ) 


Στα πλαίσια εφαρμογής της αριθμ.ΚΥΑ και της αριθμ.απόφασης 

του Υπ. Γεωργίας για την υλοποίηση του προγράμματος βελτίωσης της παραγωγής και 
εμπορίας μελιού έτους 2001, σας υποβάλλουμε τα δικαιολογητικά έκδοσης ΧΕΠ, για δαπάνες 

που θα πραγματοποιηθούν από . έως . και παρακαλούμε να μας 

χορηγήσετε το ποσό των.δρχ. 


Συνηυυένα: 1. Κατάσταση προβλεπομένων δαπανών (υπόδειγμα 2) 

2. Αντίγραφο απόφασης Υπουργού Γεωργίας για καθορισμό ποσού 
επιχορήγησης 

3. Αντίγραφο υπογραφείσας σύμβασης με Υπ. Γεωργίας 

4. Υπεύθυνη δήλωση Ν.1599/86 του δικαιούχου ότι δεν επωφελείται 
άλλης εθνικής ή κοινοτικής χρηματοδότησης των ιδίων ενεργειών 
του προγράμματος 


Ο νόμιμος εκπρόσωπος 


(υπογραφή - σφραγίδα) 

ΥΠΟΔΕΙΓΜΑ 4° 


Ημερομηνία. 
Αριθμ. πρωτ. 


Διεύθυνση Κτηνιατρικής 
Κτηνιατρικό Εργαστήριο 

Ονομα υπευθύνου. 

Τηλέφωνο. 

Ρβχ. 


Προς: Διεύθυνση ΔΗ.ΛΙ.ΖΩ 
Τμήμα Γάλακτος 
Αχαμνών 241 

Κοιν: 


ΑΙΤΗΣΗ (νια απόδοση ΧΕΠ ) 


Στα πλαίσια εφαρμογής της αριθμ.ΚΥΑ και της αριθμ.απόφασης 

του Υπ. Γεωργίας, για την υλοποίηση του προγράμματος βελτίωσης της παραγωγής και 
εμπορίας μελιού έτους 2001, σας υποβάλουμε τα δικαιολογητικά απόδοσης του ΧΕΠ για 

πραγματοποιηθείσες δαπάνες από.έως.και για το χορηγηθέν ποσό των 

.δρχ. 

Συνηυυένα: 1. Συγκεντρωτική κατάσταση δαπανών σε δύο αντίτυπα 
υπογεγραμμένα από νόμιμο εκπρόσωπο (υπόδειγμα 5) 

2. Αντίγραφο σύμβασης με Υπ. Γεωργίας 

3. Τελική έκθεση πεπραγμένων σχετικά με την υλοποίηση του 
προγράμματος, υπογεγραμμένη από τον νόμιμο εκπρόσωπο 

4. Πρακτικό τεχνικο-οικονομικού ελέγχου (υπόδειγμα 3). Σε 
περίπτωση που έχει πραγματοποιηθεί έκτακτος έλεγχος 
υποβάλλεται και το εν λόγω πρακτικό 

5. Αναλυτικές καταστάσεις δαπανών για κάθε κατηγορία 
επιλέξιμης δαπάνης, οι οποίες θα συνοδεύονται από τα 
παραστατικά δαπανών 


Ο νόμιμος εκπρόσωπος 


(υπογραφή - σφραγίδα) 
















ΥΠΟΔΕΙΓΜΑ 5 



(ονοματεπώνυμο) 


































Νομαρχιακή Αυτοδιοίκηση. Προς: Διεύθυνση Υγείας Ζώων 

ΥΠΟΔΕΙΓΜΑ 7 


Ονοματεπώνυμο. Ημερομηνία 

Αριθμ. μελισ. βιβλιαρίου. Αριθμ. πρωτ.... 

Δ/νση κατοικίας. 

Τηλέφωνο. 


Προς: Νομ. Αυτοδιοίκηση 
Δ/νση Κτηνιατρικής 


ΑΙΤΗΣΗ 


Για την συμμετοχή στο πρόγραμμα καταπολέμησης της 
βαρροϊκής ακαρίασης κατά την περίοδο 1/9/00 έως 31/8/01 


Είμαι κάτοχος.κυψελών ή μελισσοσμηνών και παρακαλώ να μου εγκρίνετε την 

επιδότηση των εγκεκριμένων μελισσοκομιών φαρμάκων για την καταπολέμηση της 
βαρροϊκής ακαρίασης. 


Συνημμένο: Φωτοαντίγραφο θεωρημένου 
Μελισσοκομικού Βιβλιαρίου 


Ο αϊτών 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 9 γ 
Θ-ΙΤΙ3Ν: \Λ/θβΓΠ35ίθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 (061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13Τ.Κ. 491 00 (0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

ΛΕΣΒΟΣ - Πλ. Κωνσταντινουπόλεως 

(081) 396 223 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή 




• Για τα ΦΕΚ από 1 μέχρι 24 σελίδες 300 δρχ. (0,88 βυτο) 



• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 

ανά δσέλιδο ή μέρος αυτού. 

Σε μορφή Οϋ: 




Τεύχος 


ΔΡΧ. 

Ευπο 

Α' 


60.000 

176,08 

Β' 


70.000 

205,43 

Δ' 


50.000 

146,74 

Α.Ε. - Ε.Π.Ε. (μηνιαίο) 


20.000 

58,69 

Α', Β', Δ' (τριμηνιαίο) 


30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θογο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΠΊθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























